|  |
| --- |
| Edgaras Lubys |
| Pilnas vardas | Edgaras Lubys |
| Dar žinomas | *Amberlife*, Amberis |
| Gimė | 1983 m. rugpjūčio 17 d. (40 metų) |
| Kilmė |  Lietuva, Klaipėda |
| Žanrai | Lengvasis rokas, poprokas |
| Veikla | Dainininkas, gitaristas, dainų kūrėjas |
| Instrumentai | vokalas, gitara |
| Aktyvumo metai | 2003 – dabar |
| Svetainė | www.edgaraslubys.lt |

**Edgaras Lubys**, anksčiau buvo žinomas kaip **Amberlife** (g. 1983 m. rugpjūčio 17 d. Klaipėdoje) – lietuvių lengvojo roko muzikos atlikėjas, buvusios grupės „Amberlife" vokalistas ir dainų kūrėjas.

Biografija
----------

### Ankstyvoji veikla

Po vidurinės mokyklos studijavo Klaipėdos universiteto Menų fakulteto Džiazo katedroje, taip pat kultūrinės veiklos vadybą Klaipėdos kolegijoje. Groti gitara ir kurti dainas išmoko pats. Vokalą tobulino pas S. Janušką.

### Grupės „Amberlife" veikla

2003 m. pradėjo solinę karjerą dalyvavęs prodiuserių agentūros „Cactus Pro" atrankoje, ėmė bendradarbiauti prodiuseriais Gintaru ir Mindaugu Bendžiais bei leidybine kompanija „Melodija".

Vėliau bendradarbiavo su švedų prodiuseriais, latvių atlikėja Ladybird. Jo daina „My Way", įrašyta latviškai, tapo Latvijos realybės šou „Uždrausti žaidimai" himnu, o kūrinys „Laivai nutols" (kartu su Lina Joy) – Klaipėdos laivų parado himnu. Albumai išleisti Latvijoje, Skandinavijos šalyse, o populiariausia atlikėjo daina, su kuria jis ketino dalyvauti Eurovizijoje – „In Your Eyes" – skambėjo apie 150 Rusijos radijo stočių eteryje. Atlikėjas kartu koncertavo su Lietuvoje pasirodžiusiais Bosson, grupėmis Fragma, Chumbawamba bei Nazareth. Nuo antrojo albumo pakito muzikinis stilius – skandinaviškasis soft rock tapo labiau panašus į britpop stilių.

Iš pradžių kaip solinis atlikėjas, pasirodydavęs Amberlife pseudonimu, 2006 m. E. Lubys nusprendė, kad šiuo vardu vadinsis ir jo grupė.

2007 m. organizavo toleranciją tarp žmonių skatinantį muzikinį renginį „1 World".
 2007 m. už renginį „1 World" „Metų klaipėdiečio" rinkimuose E. Lubys gavo apdovanojimą „Meniškiausia siela Klaipėdoje" kategorijoje.

2008 m. nutraukė bendradarbiavimą su broliais Bendžiais, o rugsėjo mėn. išvyko į Islandiją, kurioje gyveno apie 1 metus. Ten sudalyvavo konkurso „American Idol" atitikmenyje „Idols" ir pateko į 20-uką.

2010 m. – labdaros koncertą „Rock for Haiti" nukentėjusiems nuo gamtos stichijos Haityje padėti.

2010 m. pabaigoje E. Lubys atlikėjai Neferitei sukūrė dainą „3 Wishes", su kuria ji dalyvavo nacionalinėje atrankoje į 2011 m. Euroviziją.

2011 m. „Krepšinio himno" rinkimuose kartu su savo sukurta daina „Krepšinio šalis – Lietuva" iškovojo 2–ą vietą, laimėjęs 3 tūkst. litų. Tų pačių metų kovo mėn. Vilniaus „Siemens" arenoje „apšildė" švedų pop grupę „Roxette". Metų pabaigoje atlikėjui Jurijui Veklenko sukūrė dainą „Tu ne viena", su kuria jis dalyvavo nacionalinėje atrankoje į 2012 m. Euroviziją.

Prodiusavo debiutuojančią atlikėją Devi.

Tris kartus dalyvavo nacionalinėje atrankoje į Euroviziją – 2004 m. su daina „In Your Eyes" (nacionalinės atrankos finale užėmė 4 vietą), 2010 m. – su daina „Material World" (pateko į atrankos finalą), 2015 m. – su daina „Not perfect" (kaip atlikėjas atrankoje užėmė 4 vietą).

#### Grupės „Amberlife" nariai

* Edgaras Lubys – Amberlife (vokalas, gitara)
* Saulius Bartninkas (gitara)
* Paulius Rukas (boso gitara)
* Karolis Šileika (būgnai)
* Vytas Bikus (klavišiniai)

### Grupės „Feral" veikla

2013 m. Edgaras Lubys subūrė grupę „Feral" ir išleido EP (extended play), kurį sudaro 5 dainos.

#### Grupės „Feral" nariai

* Edgaras Lubys (vokalas, gitara)
* Alvidas Kavaliauskas (gitara, klavišiniai)
* Mikas Dulevičius (būgnai)
* Tobias Bulow, Schmidt Jasinskis (gitaros, pritariantieji vokalai)

### Edgaro Lubio veikla

2013 m. sausio mėn. paskelbė, kad atsisako Amberlife slapyvardžio ir nuo šiol nori būti žinomas savo tikruoju Edgaro Lubio vardu.

2015 m. išleido albumą „Tu – dalis manęs" 

#### Edgaro Lubio grupė

* Edgaras Lubys (vokalas, gitara)
* Faustas Venckus (būgnai)
* Kęstutis Vaitkevičius (elektrinė gitara)
* Rytis Švirinas (bosinė gitara)
* Kasparas Meginis (klavišiniai)

### Asmeninis gyvenimas

2012 m. liepos 29 d. vedė žurnalistę ir TV laidų vedėją Živilę Vaškytę. Anksčiau kelerius metus draugavo su grupės „Mango" nare Viktorija Perminaite.

Diskografija
------------

### Studijiniai albumai

* 1. My Way2003**1.** ***My Way***  
2003
* 2. In My Life2004**2.** ***In My Life***  
2004
* 3. The Music Won't Stop2007**3.** ***The Music Won't Stop***  
2007
* 4. Missing.lt2011**4.** ***Missing.lt***  
2011
* 5. Tu - dalis manęs2015**5.** ***Tu - dalis manęs***  
2015

### Riboto tiražo albumai

* 2003 m. – ***In Your Eyes***

1. In Your Eyes
2. My Way
3. Whisper
4. Fly
5. Till The End
6. I Love You So
7. More Than Brightness
8. Stayer
9. Aren’t We Still Young
10. Just Minds
11. Two
12. In Your Eyes (Alternative Mix)
13. In Your Eyes (Pop Version)
14. In Your Eyes (Light Mix) + bonus video
15. Fly (Normal – MPEG 1)
16. Fly (High – MPEG 4)

* 2009 m. – ***Deep Polar Night***

1. Gali Nebetylėti
2. The Revelation
3. Heaven Number 9
4. Running Back to Me
5. Call You From My Heart
6. Deep Polar Night
7. Arčiau Tavęs Nebuvau

### Gyvai įrašyti albumai

* 2010 m. – ***Live at Home***

### Papildomos dainos

Dainos, neįėjusios į studijinius albumus.

* Comfort Me
* Messenger

### Vaizdo klipai

* 2003 m. – Fly
* 2004 m. – In Your Eyes
* 2004 m. – My Lover’s Gone (su Ladybird)
* 2015 m. – Karnavalas baigės

Apdovanojimai
-------------

* 2003 m. – Radiocentro apdovanojimai – Metų debiutas
* 2003 m. – Bravo apdovanojimai – Metų debiutas
* 2004 m. – „Tango TV metų vaizdo" apdovanojimai – Tango TV žiūrovų vaizdas (Amberlife & Ladybird vaizdo klipas „My Lover’s Gone")
* 2004 m. – Bravo apdovanojimai – Metų daina (Amberlife & Ladybird „My Lover’s Gone")
* 2005 m. – Radiocentro apdovanojimai – Geriausia daina (Amberlife & Ladybird „My Lover’s Gone")
* 2007 m. – „Metų klaipėdiečio" apdovanojimai – „Meniškiausia siela Klaipėdoje" (už akciją „1 World")
* 2011 m. – 2–oji vieta Krepšinio himno rinkimuose (už dainą „Krepšinio šalis – Lietuva")
* 2014 m. – 3-ioji vieta projekte „Auksinis balsas"

Nuorodos
--------

* Oficiali Edgaro Lubio svetainė Archyvuota kopija 2015-03-21 iš Wayback Machine projekto.
* Oficialus „YouTube" kanalas

Šaltiniai
---------

1. ↑  www.klaipeda.diena.lt Nuo mokslų sprunka ne visi dainininkai
2. ↑  www.kaunodiena.lt Amberlife – gerbėjų ir prodiuserių akiratyje
3. ↑  www.delfi.lt „Amberlife" kūrinys tapo laivų parado himnu[neveikianti nuoroda]
4. ↑  amberlife.cactus.lt Amberlife biografija
5. ↑  Amberlife į koncertą susiruošė pakilęs iš ligos patalo Archyvuota kopija 2010-02-09 iš Wayback Machine projekto.
6. ↑   www.ve.lt Metų klaipėdiečiai gerus darbus darys ir toliau
7. ↑  www.15min.lt Amberlife: Islandijoje – svaiginama sėkmė
8. ↑  www.zebra.lt
9. ↑  www.delfi.lt Į muzikinį pasaulį žengia Amberlife prodiusuojama, Deivės pseudonimą pasirinkusi atlikėja
10. ↑  eurovizija.zebra.lt Amberlife – „Material World" Archyvuota kopija 2010-03-11 iš Wayback Machine projekto.
11. ↑  www.delfi.lt E.Lubys: pradžioje žmonėms bus sunku atsiriboti nuo šio vardo
12. ↑   Archyvuota kopija 2015-03-21 iš Wayback Machine projekto.
13. ↑  www.kauno.diena.lt Metų vaizdo šou – tropikų karštyje